Salora (ფინური კომპანია)
Salora Oy — ფინური ელექტრო ტექნიკის კომპანია, რომლის შტაბ-ბინა მდებარეობდა ფინეთის ქალაქ სალოში. მისი ძირითადი პროდუქტები იყო რადიო მიმღებები და ტელევიზორები. კომპანია დაარსდა Nordell & Koskinen-ის სახელწოდებით 1928 წელს, ფ.ა. ნოდელისა (F.A. Nordell) და ლაური კოსკინენის (Lauri Koskinen) მიერ. 1937 წელს, კომპანიამ წარმოადგინა მისი პირველი პროდუქტი ახალი ბრენდის სახელით — Salora (ორი სიტყვის კომბინაცია: Salo და radio), და 1945 წელს, კომპანიის სახელი შეიცვალა და გახდა Salora Oy. ამ შემთხვევაში „Oy“ არის სიტყვა „Osakeyhtiö“-ს შემოკლება, რაც ფინურად ნიშნავს შეზღუდულ კომპანიას (Limited company). 1984 წელს, Nokia-მ შეიძინა Salora, და კომპანიის სატელეკომუნიკაციო მოწყობილობების განყოფილებას დაერქვა Nokia-Mobira Oy. 1995 წელს კი Salora საბოლოოდ შევიდა Nokia-ს შემადგენლობაში.